الدرس الاخير و راح اشوفك بيه
كَلبي جان بيتك و انتة هدمته
خلص باب المحبة وياك مو مسدود
من كد ما طبكته بحيل كسرته
كالو لو بيديه منك يشيل الروح
و اكلهم فدوة يمكن روحي عاجبته
تالي بظهري تحفر ليش لك مو عيب
انة تراب البيدك فلوس حولته
ما غزر بعينك لا ملح لا زاد
و انة الماي الشربته وياك ملحته
عندي حساب يمك وصل كومة جروح
و الجرح بعشر دمعات صرفته
اني الجنت اريدك تعلى فوك الغيم
حتى الغيم الك مرات نزلته